CELEX: 32020R1569
Language: lv
Date: 2020-07-23 00:00:00
Title: Komisijas Deleģētā regula (ES) 2020/1569 (2020. gada 23. jūlijs), ar ko saistībā ar Apvienotās Karalistes izstāšanos no Savienības attiecībā uz to viesu dzīvesvietas valstu klasifikāciju, kuri uzturas tūristu izmitināšanas uzņēmumos, groza Eiropas Parlamenta un Padomes Regulas (ES) Nr. 692/2011 I pielikumu (Dokuments attiecas uz EEZ)

29.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 359/1
               
            
         KOMISIJAS DELEĢĒTĀ REGULA (ES) 2020/1569
         (2020. gada 23. jūlijs),
         ar ko saistībā ar Apvienotās Karalistes izstāšanos no Savienības attiecībā uz to viesu dzīvesvietas valstu klasifikāciju, kuri uzturas tūristu izmitināšanas uzņēmumos, groza Eiropas Parlamenta un Padomes Regulas (ES) Nr. 692/2011 I pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 692/2011 (2011. gada 6. jūlijs) attiecībā uz Eiropas statistiku par tūrismu (1) un jo īpaši tās 3. panta 2. punktu,
         tā kā:
         
                     (1)
                  
                  
                     Apvienotā Karaliste 2020. gada 1. februārī izstājās no Eiropas Savienības.
                  
               
                     (2)
                  
                  
                     Saskaņā ar Eiropas Parlamenta un Padomes Regulu (ES) Nr. 692/2011 dalībvalstīm ir jāiesniedz Komisijai (Eurostat) dati par tūristu izmitināšanas uzņēmumu jaudu un izmantojumu saskaņā ar Regulas (ES) Nr. 692/2011 I pielikumu. Minētajā pielikumā cita starpā ir noteiktas to viesu dzīvesvietas valstu un ģeogrāfisko zonu kategorijas, kuri uzturas tūristu izmitināšanas uzņēmumos.
                  
               
                     (3)
                  
                  
                     Regulā (ES) Nr. 692/2011 ir ietverta netieša atsauce uz Apvienoto Karalisti kategorijā “Eiropas Savienība (Savienība); jāziņo atsevišķi: katra dalībvalsts” saskaņā ar klasifikāciju, kas piemērojama I pielikuma 2. iedaļai un uzskaitīta I pielikuma 3. iedaļā.
                  
               
                     (4)
                  
                  
                     Pēc Apvienotās Karalistes izstāšanās no Savienības Apvienotā Karaliste vairs neietilpst minētajā kategorijā. Tāpēc dalībvalstīm vairs nav pienākuma saskaņā ar Regulu (ES) Nr. 692/2011 atsevišķi iesniegt datus par Apvienoto Karalisti.
                  
               
                     (5)
                  
                  
                     Savienības tūrisma nozarei ir nozīmīga loma dalībvalstu ekonomikā, ņemot vērā ar tūrisma aktivitātēm saistīto lielo nodarbinātību. Eiropas statistika par tūrismu ir būtiska, lai varētu novērtēt nozares konkurētspēju un tūrisma apjomu un plūsmas.
                  
               
                     (6)
                  
                  
                     Ņemot vērā Apvienotās Karalistes tirgus nozīmi tūrisma attīstībā Savienībā, ir būtiski nodrošināt, ka dalībvalstis pēc Apvienotās Karalistes izstāšanās no Savienības turpina sniegt datus saistībā ar Apvienoto Karalisti kā partnervalsti.
                  
               
                     (7)
                  
                  
                     Tā kā Apvienotā Karaliste tagad ir trešā valsts, attiecīgi ir jāmaina tās pozīcija klasifikācijā par to viesu dzīvesvietas valsti un ģeogrāfisko zonu, kuri uzturas izmitināšanas uzņēmumos.
                  
               
                     (8)
                  
                  
                     Tāpēc Regulas (ES) Nr. 692/2011 I pielikuma 3. iedaļa “E. Valstis un ģeogrāfiskās zonas” būtu jāgroza, iekļaujot Apvienoto Karalisti atsevišķi kā to viesu dzīvesvietas valsti, kuri uzturas tūristu izmitināšanas uzņēmumos. Šāds atjauninājums tikai pārvieto Apvienoto Karalisti no vienas kategorijas uz citu un tādējādi neietekmē ziņošanas slogu un nemaina piemērojamo pamatā esošo konceptuālo sistēmu.
                  
               
                     (9)
                  
                  
                     Nav ieteicams pārvietot valsti vai ģeogrāfisko zonu no vienas kategorijas uz citu attiecīgajā pārskata gadā. Ir vēlams grozīto klasifikāciju piemērot visam 2020. pārskata gadam un turpmākajiem gadiem,
                  
               IR PIEŅĒMUSI ŠO REGULU.
         
            1. pants
            Regulas (ES) Nr. 692/2011 I pielikumu groza šādi:
            pielikuma 3. iedaļas punktu “E. Valstis un ģeogrāfiskās zonas” groza šādi:
            
                        1)
                     
                     
                        trešo ievilkumu aizstāj ar šādu:
                        
                                    “—
                                 
                                 
                                    citas Eiropas valstis (ārpus ES vai EBTA; neietverot Apvienoto Karalisti, Krieviju, Turciju, Ukrainu),”;
                                 
                              
                  
                        2)
                     
                     
                        pirms ievilkuma “— Krievija,” iekļauj šādu ievilkumu:
                        
                                    “—
                                 
                                 
                                    Apvienotā Karaliste,”.
                                 
                              
                  
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī, un to piemēro no 2020. pārskata gada un turpmākajos gados.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 23. jūlijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 192, 22.7.2011., 17. lpp.